### Beslutning

Godkendt, med en bemærkning om, at administrationen kan godkende den konkrete ansøgning, hvis der ikke er væsentlige ændringer.

### Sagsfremstilling

## Resume og sagens baggrund

Kalundborg Kommune har modtaget en ansøgning om midlertidig nedlæggelse af en del af den private fællesvej [adresse] beliggende over matr. nr. 33b [adresse], [adresse].

Teknik- og Miljøudvalget skal efter lov om private fællesveje § 12 tage stilling til spørgsmålet om den midlertidig nedlæggelse.

## Indstillinger

Chefen for Vej, Ejendom og Affald indstiller,

1. at der gives en positiv tilkendegivelse i forhold til, at kommunen vil godkende den midlertidige nedlæggelse af vejen,
2. at nedlæggelsen skal godkendes endeligt efter en konkret ansøgning, når det bliver aktuelt, og
3. at tilladelsen til nedlæggelse og genetablering af vejstrækningen gælder i maksimum to år efter, at nedlæggelsen af vejen er påbegyndt.

## Behandling

Teknik- og Miljøudvalget.

## Sagsfremstilling

Kalundborg Kommune har fået en ansøgning om midlertidig nedlæggelse af en del af den privat fællesvej [adresse] beliggende over matr. nr. 33b [adresse], [adresse].

Lovgrundlag og proces

Kommunalbestyrelsen skal efter lov om private fællesveje § 12 godkende nedlæggelse af en  privat fællesvej, jf. §§ 72-78.

Ifølge Kalundborg Kommunes delegationsplan er kompetencen til disse beslutninger delegeret til Teknik- og Miljøudvalget.

En vej skal opretholdes, hvis den er den eneste adgangsvej til en ejendom eller af anden grund er væsentlig for en ejendom, og der ikke samtidigt etableres en anden vejadgang.

Der vil dog altid skulle foretages en offentlig høring og en partshøring på minimum otte uger, hvor det vil være muligt at stille krav om vejens opretholdelse.

Hvis en ejer af en berørt ejendom ønsker vejen opretholdt som vejareal, og Teknik- og Miljøudvalget afviser dette, kan sagen kræves indbragt for taksationsmyndigheden.

Efter endt høring og afhængigt af eventuelle indkomne høringssvar vil Teknik- og Miljøudvalget kunne træffe den endelige beslutning om nedlæggelsen af vejen.

Den konkrete sag

Ønsket om den midlertidige nedlæggelse af vejen sker i forbindelse med en ansøgning om råstofindvinding ved [adresse] 3, 4470 Svebølle.

Den midlertidig nedlæggelse vurderes at have en varighed på to år.

Strækningen er vist med gult på kortet i Bilag 1.

Sagen har været i offentlig høring og partshøring i otte uger, og der er indkommet et høringssvar.

På baggrund af matrikelkort fra Geodatastyrelsen og det indkomne høringssvar vurderer administrationen, at der ikke er ejendomme eller lodder, som har vejret til den vej, som midlertidigt nedlæggelse. Dermed er der ingen ejendomme, der mister adgangen til en offentlig vej i forbindelse med den midlertidig nedlæggelse af vejen. Det vurderes herudover, at vejen ikke er af særlig vigtighed for nogle af de ejendomme, der har vejret til vejen.

## Økonomiske konsekvenser

Ingen økonomiske konsekvenser.